**ΔΙΚΑΙΟΛΟΓΗΤΙΚΑ ΓΙΑ ΤΗΝ ΠΡΟΣΛΗΨΗ**

**ΚΑΙ ΤΗΝ ΠΡΩΤΗ ΜΙΣΘΟΔΟΣΙΑ ΑΝΑΠΛΗΡΩΤΩΝ**

1. Τίτλος σπουδών (απλό φωτοαντίγραφο πτυχίου). Σε περίπτωση ξενόγλωσσου πτυχίου απαιτούνται επιπλέον: επίσημη μετάφρασή του, αναγνώριση από τον ΔΟΑΤΑΠ και πιστοποιητικό αναγνώρισης ελληνομάθειας (πχ απολυτήριο ελληνικού λυκείου).
2. Μεταπτυχιακός/Διδακτορικός τίτλος σπουδών (απλό φωτοαντίγραφο). Σε περίπτωση ξενόγλωσσου τίτλου απαιτούνται επιπλέον: επίσημη μετάφρασή του και αναγνώριση από τον ΔΟΑΤΑΠ.
3. Πιστοποιητικό παιδαγωγικής και διδακτικής επάρκειας, εφόσον δεν παρέχεται αυτόματα από τους τίτλους σπουδών (πχ ΑΣΠΑΙΤΕ, σχετικές βεβαιώσεις ΑΕΙ)
4. Σεμινάριο τουλάχιστον 400 ωρών στην ειδική αγωγή (αν υπάρχει και μόνο σε περίπτωση πρόσληψης από τον πίνακα ειδικής αγωγής).
5. Φωτοαντίγραφο δελτίου αστυνομικής ταυτότητας.
6. Πρωτότυπες ιατρικές γνωματεύσεις από ψυχίατρο και παθολόγο/γενικό ιατρό, Δημοσίου ή ιδιώτη.
7. Πιστοποιητικό Στρατολογίας.
8. Βεβαιώσεις προϋπηρεσίας (αναλυτικές βεβαιώσεις παρελθόντων ετών, όχι συγκεντρωτική εκτύπωση από το ΟΠΣΥΔ. Σε περίπτωση που υπάρχει το ΑΔΚΥ ή το έγγραφο συνολικής αναγνώρισης προϋπηρεσίας του αμέσως προηγούμενου σχολικού έτους συνιστάται η προσκόμισή του).
9. Βεβαίωση ελέγχου γνησιότητας δικαιολογητικών από προηγούμενη Διεύθυνση Εκπαίδευσης (εάν υπάρχει).
10. Πιστοποιητικό οικογενειακής κατάστασης, εφόσον συντρέχουν λόγοι καταβολής οικογενειακής παροχής. Σε περίπτωση τέκνου σπουδάζοντος (άνω των 18 ετών και κάτω των 25 ετών) απαιτείται και η αντίστοιχη βεβαίωση φοίτησης.
11. Πιστοποιητικό ΚΕ.Π.Α. σε περίπτωση αναπηρίας άνω του 67% του/της αναπληρωτή/τριας ή προστατευόμενου τέκνου.
12. Αντίγραφο της πρώτης σελίδας του βιβλιαρίου του Λογαριασμού Μισθοδοσίας όπου αναγράφεται το ΙΒΑΝ, με πρώτο δικαιούχο τον/την αναπληρωτή/τρια εκπαιδευτικό. Για τους προσληφθέντες σε προγράμματα που χρηματοδοτούνται από το ΕΣΠΑ και το ΠΔΕ απαιτείται ο λογαριασμός να είναι στην ΕΘΝΙΚΗ ΤΡΑΠΕΖΑ.
13. Φωτοτυπία εντύπου στο οποίο αναγράφεται ο ΑΜΚΑ.
14. Φωτοτυπία εντύπου στο οποίο αναγράφεται ο Α.Φ.Μ. και η Δ.Ο.Υ.
15. Φωτοτυπία εντύπου στο οποίο αναγράφεται ο αριθμός μητρώου στο ΙΚΑ.
16. Για τους ασφαλισμένους στο ΕΤΑΑ-ΤΣΜΕΔΕ, ΕΤΑΑ-ΤΣΑΥ: φωτοτυπία της σελίδας του βιβλιαρίου όπου αναγράφεται ο αριθμός μητρώου και η ημερομηνία έναρξης υποχρεώσεων.

**ΕΠΙΣΗΜΑΝΣΕΙΣ:**

1. Όλα τα έντυπα, με εξαίρεση τις ιατρικές γνωματεύσεις, προσκομίζονται σε απλά φωτοαντίγραφα.
2. Η υποβολή των πρωτότυπων ιατρικών γνωματεύσεων είναι προαπαιτούμενο για την πραγματοποίηση της 1ης μισθοδοσίας των αναπληρωτών/τριων. Ως εκ τούτου οι ενδιαφερόμενοι παρακαλούνται να μεριμνήσουν για την έγκαιρη προσκόμισή τους.

|  |  |
| --- | --- |
|  | Η Διευθύντρια  Δ/θμιας Εκπ/σης Π.Ε. Δράμας  Βαμβούρη Χρυσάνθη |